Uredba Komisije (ES) št. 2238/96

z dne 22. novembra 1996

o spremembi Uredbe (ES) št. 1372/95 o podrobnih pravilih za izvajanje sistema izvoznih dovoljenj v sektorju perutninskega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra o skupni ureditvi trga za perutninsko meso [1], nazadnje spremenjene z Uredbo Komisije (ES) št. 2916/95 [2], in zlasti člena 3(2) Uredbe,

ker Uredba Komisije (ES) št. 1372/95 [3], nazadnje spremenjena z Uredbo (ES) št. 1158/96 [4], določa podrobna pravila za izvajanje sistema izvoznih dovoljenj v sektorju perutninskega mesa;

ker so izkušnje pokazale, da je treba skrajšati obdobje veljavnosti dovoljenj za proizvodno kategorijo 6 in za nekatere destinacije, da bi se izognili spekulativnim vlogam, ter omejiti obdobje, navedeno v členu 28 Uredbe Komisije (EGS) št. 3665/87 z dne 27. novembra 1987, ki določa skupna podrobna pravila za uporabo sistema izvoznih nadomestil za kmetijske proizvode [5], kakor je bila nazadnje spremenjena z Uredbo (ES) št. 1384/95 [6], za izvoz na podlagi teh dovoljenj;

ker so ukrepi, določeni v tej uredbi, skladni z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (ES) št. 1372/95 se spremeni:

1. V členu 2 se doda naslednji odstavek 5:

"5. Dovoljenja za kategorijo 6(a) iz Priloge I so z odstopanjem od odstavka 1 veljavna 15 dni od dejanskega dneva izdaje v smislu člena 21(2) Uredbe (EGS) št. 3719/88. Ne glede na člen 28(5) Uredbe (EGS) št. 3665/87 je v tem primeru obdobje, v katerem lahko za proizvode velja ureditev, iz člena 5 Uredbe Sveta (EGS) št. 565/89 [7] enako ostanku roka veljavnosti izvoznega dovoljenja."

2. Priloga I se nadomesti s Prilogo I k tej uredbi.

3. Priloga II te uredbe se doda kot Priloga IV.

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. novembra 1996

Za Komisijo

Franz Fischler

Član Komisije

[1] UL L 282, 1.11.1975, str. 77.

[2] UL L 305, 19.12.1995, str. 49.

[3] UL L 133, 17.6.1995, str. 26.

[4] UL L 153, 27.6.1996, str. 25.

[5] UL L 351, 14.12.1987, str. 1.

[6] UL L 134, 20.6.1995, str. 14.

[7] UL L 62, 7.3.1980, str. 5.

--------------------------------------------------

PRILOGA I

PRILOGA I

Proizvodna koda | Kategorija | Stopnja varščine (eku/100 kg) Neto masa |

0105 11 11 000 0105 11 19 000 0105 11 91 000 0105 11 99 000 | 1 | – |

0105 12 00 000 0105 19 20 000 | 2 | – |

0207 12 10 900 | 3 | 10 3 6 |

0207 12 90 190 | 4 | 10 3 6 |

0207 25 10 000 0207 25 90 000 | 5 | 3 |

0207 14 20 900 0207 14 60 900 0207 14 70 190 0207 14 70 290 | 6 (a) | 3 |

0207 14 20 900 0207 14 60 900 0207 14 70 190 0207 14 70 290 | 6 (b) | 3 |

0207 27 10 990 | 7 | 3 |

0207 27 60 000 0207 27 70 000 | 8 | 3 |

--------------------------------------------------

PRILOGA II

PRILOGA IV

Armenija, Azerbajdžan, Belorusija, Gruzija, Kazahstan, Kirgizistan, Moldavija, Latvija, Rusija, Tadžikistan, Turkmenistan, Ukrajina, Litva, Estonija.

--------------------------------------------------